Barcelona vrea să îl aducă pe Cristiano Ronaldo lângă Messi. Cât sunt dispuși să plătească catalanii.
Barcelona vrea să îl transfere pe Cristiano Ronaldo vara asta. Juventus e gata să îl cedeze, pentru 30 de milioane de euro. Barcelona oferă doi jucători la schimb.
Visul jucatorilor de FIFA pe Playstation – Messi și Ronaldo în aceeași echipă – e aproape să devină realitate.Planul a fost dezvăluit astăzi de publicația spaniolă AS – Laporta, președintele Barcelonei, vrea să îl transfere pe Cristiano Ronaldo de la Juventus, în această vară.Ronaldo a intrat în ultimul an de contract cu Juve. Italienii vor să îl vândă, ca să își recupereze o parte din investiție, și i-au stabilit prețul în jurul sumei de 30 de milioane de euro. Laporta e gata să ofere doi super jucători la schimb – Griezmann, Sergi Roberto sau Coutinho sunt numele dezvăluite de jurnaliștii spanioli.Venirea lui Cristiano Ronaldo ar însemna costuri mari cu salariul pentru Barcelona, dar și o lovitură de imagine cum n-a mai fost vreodată. Messi și Ronaldo, cei mai mari rivali timp de mai bine de un deceniu, și-ar putea încheia carierele marcând pentru aceeași echipă.Dincolo de bani, marele semn de întrebare e legat de conexiunea puternică a lui Ronaldo cu rivala de moarte a Barcelonei, Real Madrid, echipă la care a jucat timp de 9 sezoane.